section_heading: Razvoj glave
paragraph_text: Prvi stadij razvoja glave može se vidjeti kod primitivnih svitkoglavaca poput P. gracilens. Smatra se da je razvoj struktura glave proizašao iz aktivnog plivanja, s obzirom na to da su usta i prednji kraj prvi u dodiru s okolinom dok životinja pliva naprijed. Potraga za hranom zahtijeva neprestano ispitivanje onoga što se nalazi ispred pa su se osjetila razvila oko ustiju. Informacije koje su ta osjetila primala su obrađivane u zadebljanju prednjeg dijela leđnog živca – preteča mozga. Moguće je da je prednja leđna jedinica služila upravo kao kućište za prednji kraj leđnog živca i svitka.